РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 46

от заседание на комисия ”Управление на собствеността”
към Пленума на Висшия съдебен съвет, проведено на 13.09.2017 г.

Днес, 13.09.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ: Светла Петкова 
 Милка Итова 
                                                                                      Димитър Узунов                                                                                       
                                                                                       
	ОТСЪСТВАТ: Юлиана Колева и Розалин Трендафилов.

           От администрацията на ВСС присъстват: инж. Добромира Димитрова – главен експерт и и.д. директор на дирекция „Управление на собствеността на съдебната власт ”, инж. Дениза Павлова – главен експерт в дирекция „Управление на собствеността на съдебната власт” и и.д. началник на отдел „Инвестиции и строителство” и Владимир Димитров - старши експерт - юрист в дирекция „Управление на собствеността на съдебната власт“.

1. ОТНОСНО: Предоставяне на информация във връзка с решение по протокол № 30/07.09.2017г., т.4 но КПИВ към ПВСС по въпрос 208.3 на въпросници на Европейската комисия за ефективност на правосъдието на Съвета на Европа по темите от компетентност на Висшия съдебен съвет.
Приложение: Доклад от инж. Добромира Димитрова – главен експерт и и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА изготвената информация по въпрос 208.3 на въпросници на Европейската комисия за ефективност на правосъдието на Съвета на Европа по темите от компетентност на Висшия съдебен съвет по отношение дейността на комисия „Управление на собствеността” по организиране управлението на имотите на съдебната власт.
1.2. ИЗПРАЩА информацията на Комисия по правни и институционални въпроси.

2. ОТНОСНО: Проект на решение за изменение и допълнение на Решение по т. 50.1.1. от протокол № 40/03.11.2016 г. на Пленума на ВСС за възлагане стопанисването на недвижими имоти – публична/частна държавна собственост в Апелативен район – София, във връзка с решение по т. 38 от Протокол № 39/27.10.2016 г. на Пленума на ВСС.
Приложение: Доклад от Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:
1.	ИЗМЕНЯ И ДОПЪЛВА решението си по т. 50.1.1. от Протокол № 40/03.11.2016 г. в раздел „І. София-град и област София”, с което се възлага стопанисването на предоставените за управление на Пленума на Висшия съдебен съвет, недвижими имоти – публична/частна държавна собственост в Апелативен район – София, по следния начин:
2.	СЪЗДАВА се нова т. 15а: „На административния ръководител на Военно-окръжна прокуратура – София, стопанисването на недвижим имот, намиращ се в гр. София, ул. „Майор Георги Векилски” № 4, местност ГГЦ-Зона В-17”.
3.	ВНАСЯ предложението в следващото редовно заседание на Пленума на ВСС.

3. ОТНОСНО: Искане от председателя на Окръжен съд гр. Шумен за отпускане на средства за ремонт на съдебна зала на стойност 4 600 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	3.1. Извършването на разход за текущ ремонт в Окръжен съд гр. Шумен за ремонт на съдебна зала е целесъобразно, без да е аварийно и непредвидено. Стойността на разхода е определена на 4 455 лв. с ДДС, съгласно най-ниската оферта.
	3.2. ИЗПРАЩА решението по т. 3 от настоящия протокол на Комисия „Бюджет и финанси”, за преценка на възможността за отпускане на сумата по искания параграф по бюджета на Окръжен съд гр. Шумен, съобразно наличните средства.

4. ОТНОСНО: Искане от председателя на Районен съд гр. Генерал Тошево за отпускане на средства за изпълнение на предписания на РС „ПБЗН” – гр. Генерал Тошево.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	4.1. ОТЛАГА вземането на решение за отпускане на средства за ремонт на сградата на Съдебна палата гр. Генерал Тошево, във връзка с предписания на РС „ПБЗН” – гр. Генерал Тошево.
	4.2. ПРЕПОРЪЧВА на административния ръководител на Районен съд гр. Генерал Тошево да набави изискуемите документи, на база на които средствата за необходимите ремонтни работи да бъдат планирани през бюджетната 2018 г.

5. ОТНОСНО: Искане от председателя на Районен съд гр. Пазарджик за отпускане на средства за ремонт на новопредоставено помещение – санитарен възел, на стойност 2 868,60 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	5.1. Извършването на разход за текущ ремонт на новопридобит санитарен възел в Районен съд гр. Пазарджик е неотложно необходимо.. Стойността на разхода е определена на 2 870 лв. с ДДС, съгласно най-ниската оферта.
	5.2. ИЗПРАЩА решението по т. 5 от настоящия протокол на Комисия „Бюджет и финанси”, за корекция на бюджета на Районен съд гр. Пазарджик.

6. ОТНОСНО: Искане от председателя на Районен съд гр. Тервел за отпускане на средства за подмяна на дограма и част от отоплителна инсталация на обща стойност 18 400 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	6.1. Извършването на разход за текущ неотложен ремонт – подмяна на дограма и част от отоплителната инсталация в сградата, в която се помещава и Районен съд гр. Тервел е целесъобразно. Разходът е определен на 14 315 лв., съгласно класираните оферти.
	6.2. ИЗПРАЩА решението по т. 6 от настоящия протокол на Комисия „Бюджет и финанси”, за корекция на бюджета на Районен съд гр. Тервел.

7. ОТНОСНО: Проект на договор № ВСС-9714/30.08.2017г. между Областна администрация гр. Ловеч и Висшия съдебен съвет за предоставяне на част от имот – държавна собственост, представляващ две места за паркиране на служебни автомобили в закрит гараж, находящ се в сутерена на административна сграда Дом „Преслав” на адрес: гр. Ловеч, ул. „Търговска” № 24, за нуждите на Окръжна прокуратура гр. Ловеч.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:
1.	УПЪЛНОМОЩАВА представляващия Висшия съдебен съвет да подпише договор с Областния управител на област Ловеч за предоставяне на част от имот – държавна собственост, представляващ две места за паркиране на служебни автомобили в закрит гараж, находящ се в сутерена на административна сграда Дом „Преслав” на адрес: гр. Ловеч, ул. „Търговска” № 24, за нуждите на Окръжна прокуратура гр. Ловеч.
2.	ВНАСЯ предложението в следващото редовно заседание на Пленума на ВСС.

8. ОТНОСНО: Писмо от кмета на община Габрово за предоставяне безвъзмездно право на ползване на недвижими имоти – частна общинска собственост за нуждите на Административен съд гр. Габрово.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	8.1. ОДОБРЯВА проект на договор за предоставяне безвъзмездно право на ползване на недвижим имот – частна общинска собственост между община Габрово и ВСС за нуждите на Административен съд гр. Габрово.
	8.2. ПРЕДЛАГА на Пленума на Висшия съдебен съвет да упълномощи представляващия ВСС да подпише предложения проект на договор.
	8.3. ВНАСЯ предложението в следващото заседание на Пленума на Висшия съдебен съвет.

9. ОТНОСНО: Писма от началника на Службата по Геодезия, картография и кадастър – гр. Хасково за промени в кадастралната карта на имоти на съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	9.1. ОДОБРЯВА проекти на писма до началник СГКК – гр. Хасково, които да бъдат подписани от главния секретар на ВСС.

10. ОТНОСНО: Съгласуване на проект на Решение на Министерски съвет за безвъзмездно предоставяне за управление на част от имот – публична държавна собственост, на Висшия съдебен съвет, за нуждите на Районен съд гр. Карлово.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Предлага на Пленума на Висшия съдебен съвет да вземе следното решение:
1. СЪГЛАСУВА представения проект на решение на Министерски съвет за безвъзмездно предоставяне за управление на част от имот – публична държавна собственост, на Висшия съдебен съвет, за нуждите на Районен съд – Карлово, без бележки.
2. ИЗПРАЩА решението на главния секретар на Министерството на регионалното развитие и благоустройството.
3. ВНАСЯ предложението за разглеждане в следващото заседание на Пленума на Висшия съдебен съвет. 

11. ОТНОСНО: Уведомление от Методи Лалов – съдия в Софийски районен съд.
Приложение: Становище от дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	11.1. ПРИЕМА становището на дирекция „Управление на собствеността на съдебната власт” във връзка с уведомление от г-н Методи Лалов – съдия в Софийски районен съд. С оглед на изложеното в становището на дирекцията, счита че забележките изложени в уведомлението на г-н Лалов, са неоснователни.

12. ОТНОСНО: Отчет за дейността на Комисия «Управление на собствеността».
Приложение: Справка за дейността на Комисия «Управление на собствеността» за периода 04.01.2017 г. – 23.08.2017 г., изготвена в изпълнение на решение на КУС по протокол № 2/11.01.2017 г., т. 15 от Нели Иванова – сътрудник на КУС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ПРИЕМА справката за дейността на Комисия «Управление на собствеността» за периода 04.01.2017 г. – 23.08.2017 г., изготвена в изпълнение на решение на КУС по протокол № 2/11.01.2017 г., т. 15 от Нели Иванова – сътрудник на КУС.
	12.2. ВЪЗЛАГА на дирекция „Управление на собствеността” да подготви отчета за дейността на Комисията за 2017 г.

                                                  ПРЕДСЕДАТЕЛ 
			      	       НА КОМИСИЯТА: /П/

								МИХАИЛ КОЖАРЕВ